Ministarstva privrede po kantonima u Federaciji Bosne i Hercegovine

[mini|304x304piksel|Kantoni [Federacija Bosne i Hercegovine|Federacije Bosne i Hercegovine]]
**Ministarstvo privrede** (; skraćeno: MP/MG) čini jedno od ministarstava kantonalnih vlada u Federaciji Bosne i Hercegovine, nadležno za privredni razvoj kantona. 
## Historija 
Godine 1992, nakon sticanja nezavisnosti Republike Bosne i Hercegovine od Socijalističke federativne republike Jugoslavije (SFRJ), osnovano je Ministarstvo snabdijevanja i poduzetništva Republike Bosne i Hercegovine, a za ministra je tada imenovan Alija Delimustafić.

Nakon rata u Bosni i Hercegovini i potpisivanja Dejtonskog mirovnog sporazuma 1995. godine, a s obzirom na ustavne nadležnosti, nadležnost nad tim oblastima dodijeljena je entitetima u Bosni i Hercegovini – Federaciji Bosne i Hercegovine i Republici Srpskoj, a dio nadležnosti u tim oblastima je dodijeljena kantonima FBiH.

## Nadležnosti 
Glavna osoba u kantonalnom ministarstvu privrede je ministar ili ministrica privrede, dok je broj pomoćnika nejednako raspoređen po kantonima.

### Djelokrug 
Kantonalno ministarstvo privrede obavlja upravne i druge poslove koje se odnose na ostvarivanje nadležnosti u oblastima industrije, energetike, rudarstva, trgovine, ugostiteljstva, turizma, poduzetništva, obrta i razvoja.

Prema tome, ministarstvo obavlja sljedeće poslove:

* odobrava geloška istraživanja i eksploatacije mineralnih sirovina
* revidira elaborate i izdaje rješenja iz oblasti rudarstva i geologije
* sklapa koncesione ugovore iz svoje nadležnosti i nadziranje istih
* daje saglasnosti za obavljanje djelatnosti rezanja drveta
* vodi registar trgovina i ugostiteljskih objekata na području kantona
* određuje uslove i odabravanje kategorizacije hotela na području kantona
* ovjerava knjige žalbi
* izdaje iskaznice za turističke vodiče
* sufinansira udruge građana koje su od koristi za razvoj kantona u oblastima turizma, obrta i ugostiteljske djelatnosti
* potiče razvoja obrta, preduzeća i registracija istih
* izrađuje program javnih investicija i implementira razvojne projekte koje se finansiraju sredstvima Evropske unije (EU fondovima)
* druge poslove utvrđene zakonom

## Kantonalna ministarstva privrede 
### Bosansko-podrinjski kanton 
Ministarstvo privrede Bosansko-podrinjskog kantona Goražde (skraćeno **MP BPKG**), pored spomenutih nadležnosti, obavlja i aktivnosti koje se odnose na ostvarivanje nadležnosti kantona u prometu i poljoprivredi, šumarstvu i vodoprivredi.

Ministarstvo se sastoji od tri sektora (za industriju, energetiku, razvoj i poduzetništvo, trgovinu, ugostiteljstvo i turizam, za poljoprivredu, vodoprivredu i šumarstvo i za upravljanje i koordinaciju sredstava za razvoj), a njegovom sastavu se nalaze kantonalna direkcija za ceste i kantonalna uprava za šumarstvo. Od 25. aprila 2017. je na poziciji kantonalnog ministra privrede Anes Salman (Stranka za bolje Goražde), dok se sjedište ministarstva nalazi u ulici Maršala Tita 13 u Goraždu.

### Hercegovačko-neretvanski kanton 
U Hercegovačko-neretvanskom kantonu su privreda i turizam zasebni resori, pa tako u tom kantonu postoje ministarstvo privrede i ministarstvo trgovine, turizma i zaštite okoliša.

Ministarstvo privrede Hercegovačko-neretvanskog kantona se sastoji od tri sektora (za razvoj kantona, za industriju, energetiku i rudarstvo i za poduzetništvo i obrt), dok se sjedište ministarstva nalazi u ulici Husnije Repca u Mostaru. Ministar privrede HNK je od 23. septembra 2015. Željko Laketić (HDZ BiH).

Ministarstvo trgovine, turizma i zaštite okoliša Hercegovačko-neretvanskog kantona se sastoji od tri sektora (za trgovinu, za turizam i ugostiteljstvo i za zaštitu prirode i okoliša), dok se sjedište ministarstva nalazi u ulici Braće Fejića u Mostaru. Ministar trgovine, turizma i zaštite okoliša HNK je od 23. septembra 2015. Ajdin Teletović (SDA).

### Kanton 10 
Ministarstvo privrede Kantona 10,  pored spomenutih nadležnosti, obavlja i aktivnosti koje se odnose na ostvarivanje nadležnosti kantona u prometu.

Ministarstvo se sastoji od tri sektora (za industriju, energetiku i rudarstvo, za promet, trgovinu, ugostiteljstvo i turizam i za poduzetništvo, obrt i razvoj), dok se sjedište ministarstva nalazi u ulici Stjepana II Kotromanića u Livnom. Od 5. maja 2015. se na poziciji ministarstva privrede K10 nalazi Miloš Bauk (SNSD).

### Posavski kanton 
U Posavskom kantonu su turizam i privreda odvojeni resori, pa tako u njemu postoje ministarstvo privrede i prostornog uređenja i ministarstvo prometa, veza, turizma i zaštite okoliša.

Ministarstvo privrede i prostornog uređenja Posavskog kantona sastoji se od dva sektora (za privredu i za prostorno uređenje), dok se sjedište ministarstva nalazi na Glavnom Trgu u Odžaku. Ministar privrede i prostornog uređenja PK je od 26. marta 2015. Darko Kasap (HDZ BiH).

Ministarstvo prometa, veza, turizma i zaštite okoliša Posavskog kantona se sastoji od dva sektora (za promet i veze i za turizam i zaštitu okoliša), dok se sjedište ministarstva nalazi  u ulici Jug I u Orašju. Ministar prometa, veza, turizma i zaštite okoliša PK je od 26. marta 2015. Alija Kusur (SDA).

### Kanton Sarajevo 
Ministarstvo privrede Kantona Sarajevo, pored spomenutih nadležnosti, obavlja i aktivnosti koje se odnose na ostvarivanje nadležnosti kantona u poljoprivredi, šumarstvu i vodoprivredi.

Ministarstvo se sastoji od tri sektora (za ekonomsko-finansijske poslove i investicije, za energetiku, vodoprivredu, poduzetništvo i ugostiteljstvo, za poljoprivredu, veterinarstvo i šumarstvo), dok se njegovo sjedište nalazi u ulici Reisa Džemaludina Čauševića 1 u Sarajevu. Ministar privrede KS je od 23. decembra 2019 Haris Bašić (NiP).
### Srednjobosanski kanton 
Ministarstvo privrede Srednjobosanskog kantona, pored spomenutih nadležnosti, obavlja i aktivnosti koje se odnose na ostvarivanje nadležnosti kantona u prometu. Ministarstvo se sastoji od četiri sektora (za industriju, poduzetništvo, obrtništvo i rad, za energiju, rudarstvo, industriju građ. materijala i graditeljstvo, za trgovinu, turizam i ugostiteljstvo i za saobraćaj i komunikacije), dok se njegovo sjedište nalazi u Prnjavorskoj ulici 16a u Travniku. Ministar privrede SBK je od 15. februara 2019. Nisvet Hrnjić (SDA).

### Tuzlanski kanton 
U Tuzlanskom kantonu su, privreda te trgovina i turizam odvojeni resursi, pa tako u njemu postoje ministarstvo privrede Tuzlanskog kantona i ministarstvo trgovine, turizma i saobraćaja.

Sjedište ministarstva privrede Tuzlanskog kantona (skraćeno **MP TK**) se nalazi u Rudarskoj ulici 57 u Tuzli, dok se na njegovom čelu od 17. februara 2018. nalazi Osman Puškar.

Ministarstvo trgovine, turizma i saobraćaja Tuzlanskog kantona (**MINTTS TK**) se sastoji od dva sektora (za trgovinu i turizam i za saobraćaj), dok se njegovo sjedište nalazi u ulici Mije Keroševića 20 u Tuzli. Ministar trgovine, turizma i saobraćaja TK je 25. novembra 2015. Mirsad Gluhić.

### Unsko-sanski kanton 
Ministar privrede Unsko-sanskog kantona je od 17. oktobra 2018. Amel Kamenčić (NB), dok se sjedište ministarstva nalazi u ulici Alije Đerzeleza 2 u Bihaću.

### Zapadnohercegovački kanton 
Ministarstvo privrede Zapadnohercegovačkog kantona (skraćeno **MG ZZH**), pored spomenutih nadležnosti, obavlja i aktivnosti koje se odnose na ostvarivanje nadležnosti kantona u prometu i poljoprivredi, šumarstvu i vodoprivredi.

Ministarstvo se sastoji od pet sektora (za energetiku, industriju i rudarstvo, za promet i veze, za trgovinu, turizam i poduzetništvo, za koncesije, za vodoprivredu, poljoprivredu i šumarstvo i za razvoj, pravne i opće poslove). Sjedište ministarstva se nalazi ulici Fra Andrije Kačića Miošića u Posušju, dok se na pozicji resornog ministra od 4. februara 2015. nalazi Dario Sesar (HDZ BiH).

### Zeničko-dobojski kanton 
Ministarstvo za privredu Zeničko-dobojskog kantona se sastoji od dva sektora (za neproizvodne djelatnosti, razvoj i obrt i za industriju, energetiku i rudarstvo), dok se njegovo sjedište nalazi u Kučukovičkoj ulici 2 u Zenici. Ministar privrede ZDK je od 1. decembra 2016. Zlatko Jelić.

## Reference 
Kategorija:Ministarstva vlada kantona u Federaciji Bosne i Hercegovine